b'\n_START_ARTICLE_\nJo\xc5\xbee Zupan (alpinist)\n_START_SECTION_\n\xc5\xbdivljenje\n_START_PARAGRAPH_\nJo\xc5\xbee Zupan je osnovno \xc5\xa1olo obiskoval v Rimskih Toplicah, srednjo \xc5\xa1olo pa v Celju. Leta 1978 se je vpisal na Pedago\xc5\xa1ko fakulteto v Mariboru, smer \xc5\xa0portna vzgoja, kjer je leta 1986 diplomiral._NEWLINE_Od leta 1981 dela kot \xc5\xa1portni pedagog na O\xc5\xa0 Primo\xc5\xbea Trubarja v La\xc5\xa1kem._NEWLINE_Od prvih raziskovanj skal v okolici rodnih Rimskih Toplic je v drugi polovici 70. let 20. stoletja nastala naveza s Fran\xc4\x8dkom Knezom, ki je opravila \xc5\xa1tevilne vzpone tako v doma\xc4\x8dih kot tujih gorah. Bil je \xc4\x8dlan ve\xc4\x8d alpinisti\xc4\x8dnih odprav v Ande in Himalajo (tudi znamenite odprave na Mt. Everest leta 1979) in alpinisti\xc4\x8dni in\xc5\xa1truktor v \xc5\xa1oli za gorske vodnike Ale\xc5\xa1a Kunaverja v Nepalu.\n_START_SECTION_\nDelo\n_START_PARAGRAPH_\nPesni\xc5\xa1ka zbirka Tukaj tam onkraj, ki je iz\xc5\xa1la leta 2010,  spada v  slovensko gorni\xc5\xa1ko literaturo._NEWLINE_Svoja dela in \xc4\x8dlanke je objavljal v Planinskemu vestniku.'